《答何长者预订重阳》
明代·梁维栋

人间白雪一箴来，天上素秋九月开。短发不须妨落帽，高歌先拟独登台。

中原桃李经题品，故国黄花赖取裁。此日知烦太史占，五云奎壁映山隈。

作者简介：梁维栋，字完太。恩平人。明神宗万历三十一年（一六〇三）贡生，后任陕西同州州同，两视州篆，政绩大著。将不次擢，遽谢病归。寻幽山水间，吟咏自适，以寿终。有《水阁诗钞》。民国《恩平县志》卷一九有传。